REKORD.AZ | İDMAN - XƏBƏR SAYTI Avro-2017: İki qrupda mübarizə yekunlaşdı, pley-offçular bəlli oldu...
Avro-2017: İki qrupda mübarizə yekunlaşdı, pley-offçular bəlli oldu
Tarix: 24.09.17 23:09 Yazar: Oxunub: 167 dəfə
Voleybol üzrə qadınlar arasında Avropa Çempionatında üçüncü oyun günündən sonra iki qrupda mübarizə başa çatıb. “Rekord.az” xəbər verir ki, Göygöldə təşkil olunan D qrupu və Tiflisdə keçirilən B qrupunda bütün oyunlar yekunlaşıb.
Oyunlarının Tiflisdə keçirildiyi B qrupunda İtaliya millisi hər üç oyunda qalib gələrək bu mərhələni 8 xalla lider kimi başa vurub. Komanda adını birbaşa 1/4 finala yazdırıb. Qrupda 2-ci və 3-cü yerləri tutan Belarus və Xorvatiya pley-offda mübarizə aparmaq imkanı qazanıblar.
Göygöldə keçirilən D qrupunda isə 3 oyunda maksimum nəticə göstərən Serbiya yığması 9 xalla birbaşa 1/4 finala adlayıb. Qrupun ikincisi Niderland və üçüncüsü Çexiya isə pley-offda yarışacaqlar.
Mübarizənin başa çatdığı B və D qruplarından pley-off a yüksələn komandalar bir-birinə rəqib olub. Qruplarda 2-ci yeri tutan kollektivlər 3digər qrupdakı 3-cü yerin sahibi ilə qarşılaşacaqlar. Bu komandalar sentyabrın 26-da Bakıda üz-üzə gələcəklər.
Qeyd edək ki, A və C qruplarında mübarizə hələ davam edir. Sabah bu qruplarda baş tutacaq oyunlardan sonra daha iki 1/4 finalçı və dörd pley-offçunun adı bəlli olacaq.
Belarus – Çexiya
Niderland – Xorvatiya